Source: https://www.zakonypreludi.sk/zz/1958-41
Timestamp: 2020-08-03 12:35:50+00:00

Document:
41/1958 Zb. Zákon o niektorých zmenách v sociálnom zabezpečení | Aktuálne znenie
41/1958 Zb.
Zákon č. 41/1958 Zb.Zákon o niektorých zmenách v sociálnom zabezpečení
Čiastka 16/1958
Platnosť od 23.07.1958 do30.06.1964
Účinnosť od 23.07.1958 do30.06.1964
Čl. III - Úprava starobných dôchodkov zamestnancov, ktorí boli podnikateľmi
Čl. IV - Úprava dôchodkov osôb, ktoré boli význačnými predstaviteľmi predošlého politického a hospodárskeho zriadenia
Aktuálne znenie 23.07.1958 - 30.06.1964
Zákon č. 55/1956 Zb. o sociálnom zabezpečení sa mení a doplňuje takto:
1. § 34 ods. 1 znie:
„(1) Príslušníkom ozbrojených síl, ktorí nie sú zúčastnení dôchodkového zaopatrenia podľa osobitných predpisov a sa stali invalidnými alebo čiastočne invalidnými (§ 12 ods. 2) následkom úrazu alebo onemocnenia vzniknutých pri obrane Československej republiky, pri výkone iných povinností v ozbrojených silách alebo v súvislosti s pobytom na fronte, náleží:
b) invalidný dôchodok vo výške 65 % alebo čiastočný invalidný dôchodok vo výške 45 % zo sumy 12 000 Kčs ročne, ak neboli bezprostredne pred vstupom do ozbrojených síl dôchodkovo zabezpečení ako zamestnanci.“
2. § 35 znie:
„Príslušníkom ozbrojených síl, ktorí nie sú zúčastnení dôchodkového zaopatrenia podľa osobitných predpisov a stali sa v dobe, keď vykonávali službu v ozbrojených silách, invalidnými alebo čiastočne invalidnými následkom úrazu alebo onemocnenia vzniknutých za iných okolností, než ako je uvedené v 34 ods. 1, náleží
b) invalidný dôchodok vo výške 50 % alebo čiastočný invalidný dôchodok vo výške 35 % zo sumy 12 000 Kčs ročne, ak neboli bezprostredne pred vstupom do ozbrojených síl dôchodkovo zabezpečení ako zamestnanci.“
3. § 36 ods. 1 znie:
„Dávky podľa § 34 náležia aj osobám, ktoré sa stali invalidnými alebo čiastočne invalidnými v príčinnej súvislosti s poškodením zdravia, ktoré utrpeli následkom účasti v boji proti fašizmu ako príslušníci ozbrojených útvarov, alebo následkom väznenia z dôvodov fašistickej perzekúcie v dobe neslobody.“
4. K § 69, ktorého doterajší text sa označuje ako odsek 1, sa pripojujú nové odseky 2 až 4 tohto znenia:
„(2) Okresné a krajské národné výbory volia ako svoje výkonné orgány komisie sociálneho zabezpečenia rád národných výborov. Vláda určí zloženie a organizáciu týchto komisií.
(4) Vláda môže na návrh Ústrednej rady odborov alebo národných výborov nariadením určiť, ako ešte viac priblížiť sociálne zabezpečenie pracujúcim a ako zvýšiť ich účasť na vykonávaní a kontrole sociálneho zabezpečenia.“
5. § 84 ods. 4 znie:
„(4) Dôchodky z penzijného nadlepšenia sa nezapočítavajú do najvyššej výmery starobného a invalidného dôchodku zamestnanca I. pracovnej kategórie (§ 19 ods. 1). Dôchodky z penzijného nadlepšenia zamestnancov II. a III. pracovnej kategórie sa znižujú o sumu, o ktorú úhrn dôchodku z dôchodkového zabezpečenia (poistenia) a dôchodku z penzijného nadlepšenia prevyšuje 85 % priemerného ročného zárobku. Pozostalým po zamestnancovi, ktorý by mal nárok na dôchodok z penzijného nadlepšenia znížený podľa predchádzajúcej vety, náležia z penzijného nadlepšenia dôchodky pozostalých vypočítané zo zníženého dôchodku; to platí tiež pre dôchodky pozostalých po dôchodcovi.“

References: § 34
 § 35
 § 36
 § 34
 § 69
 § 84